**ŠIAULIŲ MIESTO SAVIVALDYBĖS ADMINISTRACIJOS**

**ARCHITEKTŪROS IR URBANISTIKOS SKYRIUS**

**SPRENDIMO „DĖL TECHNINĖS KLAIDOS IŠTAISYMO ŠIAULIŲ MIESTO BENDROJO PLANO KOREGAVIMO DOKUMENTE“ PROJEKTO**

**AIŠKINAMASIS RAŠTAS**

2022-06-07

Šiauliai

**Parengto sprendimo projekto tikslai ir uždaviniai**: ištaisyti Šiaulių miesto bendrojo plano koregavimo, patvirtinto Šiaulių miesto savivaldybės tarybos 2018 m. balandžio 5 d. sprendimu Nr. T-87 „Dėl Šiaulių miesto bendrojo plano koregavimo patvirtinimo“, techninę klaidą.

**Dabartinis sprendimo projekte aptariamų klausimų reguliavimas:** Šiaulių miesto bendrojo plano koregavimo (patvirtinto 2018-04-05 Šiaulių miesto savivaldybės tarybos sprendimu Nr. T-87) sprendinių brėžinyje ir aiškinamajame rašte yra naudojama formuluotė „Saugoma istorinio miesto centro vertinga erdvinė ir planinė struktūra, reguliuojamas naujos statybos poveikis kultūros paveldo objektams ir vertingųjų savybių turintiems objektams (žr. dalį Nekilnojamas kultūros paveldas). Kultūros paveldo objektai ir teritorijos tvarkomos, vadovaujantis Kultūros paveldo objektų apsaugą reglamentuojančius teisės aktus bei saugomų teritorijų planus. Teritorijų morfotipams nustatyti užstatymo reglamentai gali būti tikslinami tik parengus projektinius pasiūlymus su erdvine jų poveikio analize vidaus erdvėms, panoramoms ir siluetui (atliekama, stebint vaizdus nuo apžvalgos vietų, iš kurių geriausiai matomos panoramos ir siluetai), kuriais įrodoma, kad nebus užgožtos teritorijos dominantės ir akcentai ar sumenkintos urbanistinės vietovės ir/ar pavienio objekto vertingosios savybės. Projektiniams pasiūlymams su erdvine analize turi pritarti regioninė architektūros ekspertų taryba bei suderinti Kultūros paveldo departamento teritorinis padalinys“ tačiau buvo neįvertintas Lietuvos Respublikos architektūros įstatymo reikalavimas. Lietuvos Respublikos architektūros įstatymo 12 straipsnio nuostatos apibrėžia konkrečius atvejus, kai projektiniams pasiūlymams turi pritarti regioninė architektūros ekspertų taryba <...Projektiniai pasiūlymai dėl statinių, kuriuos numatyta griauti siekiant statyti naują statinį arba numatyta rekonstruoti ir kurių griovimui ar rekonstravimui raštu prieštarauja suinteresuotos visuomeninės organizacijos (organizacijos, atstovaujančios visuomenei ar jos daliai, kuriai daro arba gali daryti poveikį veiksmai (sprendimai) ar neveikimas architektūros srityje arba kuri yra suinteresuota architektūros vystymu), Lietuvos Respublikos aplinkos ministro nustatyta tvarka, vadovaujantis Statybos įstatymu, derinami tik gavus regioninės architektūros tarybos rekomendaciją pritarti šiems
pasiūlymams. Apie numatomą šių statinių projektavimą ir visuomenės dalyvavimą svarstant projektinius pasiūlymus informuojama vadovaujantis Statybos įstatymu. Rekomendacijoje pateiktos išvados įvertinamos rengiant specialiuosius architektūros reikalavimus...>. Lietuvos Respublikos architektūros įstatymas, priimtas *2017-06-08 (TAR, 2017-06-19, Nr. 10247)* ir jo nuostatos galiojo rengiant bei tvirtinantŠiaulių miesto bendrojo plano koregavimą todėl galima teigti, kad tai - Savivaldybės bendrojo plano techninė klaida (faktinių duomenų neatitikimas). Taisant šią techninę klaidą koreguojamas pagrindinio brėžinio papildomų reglamentų 2\* punktas ir analogiškos formuluotės naudojamos aiškinamojo rašto dalyse2.1.2. „Planuojamoms (koreguojamoms) teritorijoms nustatomi tvarkymo reglamentai“ ir 2.2.1. „Nekilnojamojo kultūros paveldo objektų tvarkyba ir naudojimas. Skirtingų morfotipų teritorijų tvarkybos reglamentai“ ir išdėstyti jas taip:

„Saugoma istorinio miesto centro vertinga erdvinė ir planinė struktūra, reguliuojamas naujos statybos poveikis kultūros paveldo objektams ir vertingųjų savybių turintiems objektams (žr. dalį Nekilnojamas kultūros paveldas). Kultūros paveldo objektai ir teritorijos tvarkomos, vadovaujantis Kultūros paveldo objektų apsaugą reglamentuojančius teisės aktus bei saugomų teritorijų planus. Teritorijų morfotipams nustatyti užstatymo reglamentai gali būti tikslinami tik parengus projektinius
pasiūlymus su erdvine jų poveikio analize vidaus erdvėms, panoramoms ir siluetui (atliekama, stebint
vaizdus nuo apžvalgos vietų, iš kurių geriausiai matomos panoramos ir siluetai), kuriais įrodoma, kad
nebus užgožtos teritorijos dominantės ir akcentai ar sumenkintos urbanistinės vietovės ir/ar pavienio

2

objekto vertingosios savybės. Projektiniams pasiūlymams su erdvine analize turi pritarti regioninė architektūros ekspertų taryba (Lietuvos Respublikos architektūros įstatyme numatytais atvejais) bei suderinti Kultūros paveldo departamento teritorinis padalinys“.

**Sprendimo projekte numatytos naujos teisinio reglamentavimo nuostatos -** nėra.

**Priėmus sprendimą, galimos pasekmės:** ištaisyta techninė klaida. Neigiamos pasekmės – nenumatomos.

**Priėmus sprendimą, keičiami ar pripažįstami negaliojančiais teisės aktai:** sprendimo projektas susiejamas su Šiaulių miesto savivaldybės tarybos 2018 m. balandžio 5 d. sprendimu Nr. T-87 „Dėl Šiaulių miesto bendrojo plano koregavimo patvirtinimo“.

**Sprendimui įgyvendinti reikalingi priimti papildomi teisės aktai:** nereikalingi papildomi teisės aktai.

**Sprendimui įgyvendinti reikalingos lėšos -** nenumatomos.

**Sprendimo projekto antikorupcinis vertinimas -** pridedamas.

**Sprendimo projektą parengė:** Architektūros, urbanistikos ir paveldosaugos skyriaus vyr. specialistė Vita Čėsnaitė, tel. 596 302.

**Numatomo teisinio reguliavimo poveikio vertinimo rezultatai -** nėra.

Architektūros, urbanistikos ir paveldosaugos skyriaus vyr. specialistė Vita Čėsnaitė